**Ministru kabineta rīkojuma projekta**

**“Grozījumi Ministru kabineta 2020. gada 6. novembra rīkojumā Nr.655 “Par ārkārtējās situācijas izsludināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta rīkojuma projekta “Grozījumi Ministru kabineta 2020. gada 6.novembra rīkojumā Nr.655 “Par ārkārtējās situācijas izsludināšanu”” (turpmāk – projekts) mērķis ir precizēt epidemioloģiskās drošības prasības Covid-19 izplatības ierobežošanai un pagarināt laika periodu to prasību ievērošanai, kam laika periods bija noteikts līdz 11.janvārim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Projekts izstrādāts pamatojoties uz Civilās aizsardzības un katastrofas pārvaldīšanas likuma [4. panta](https://likumi.lv/ta/id/313191#p4) pirmās daļas 1. punkta "e" apakšpunktu, likuma "[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)" [4. pantu](https://likumi.lv/ta/id/255713-par-arkartejo-situaciju-un-iznemuma-stavokli#p4), [5. panta](https://likumi.lv/ta/id/255713-par-arkartejo-situaciju-un-iznemuma-stavokli#p5) pirmo daļu un [6. panta](https://likumi.lv/ta/id/255713-par-arkartejo-situaciju-un-iznemuma-stavokli#p6) pirmās daļas 1. punktu un otro daļu, [7.](https://likumi.lv/ta/id/255713-par-arkartejo-situaciju-un-iznemuma-stavokli#p7) panta 1. punktu un [8.](https://likumi.lv/ta/id/255713-par-arkartejo-situaciju-un-iznemuma-stavokli#p8) pantu, [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3.](https://likumi.lv/ta/id/52951-epidemiologiskas-drosibas-likums#p3) panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Neskatoties uz ieviestajiem papildus ierobežojumiem, saskaņā ar Slimību profilakses un kontroles centra (turpmāk – SPKC) sniegto informāciju, secināms, ka Covid-19 infekcija turpina izplatīties. Pēdējā 53.nedēļā Covid-19 saslimšanas gadījumu pieaugumu intensitāte palielinājusies par 13%, iepriekšējā nedēļā tā bija 3%. 53.nedēļā pozitīvo testu īpatsvars palielinājies līdz 11,8%, bet pirms nedēļas tā bija 10,8%. Tādējādi pēdējo 7 dienu laikā vidēji dienā ir apstiprināti 881 jauni Covid-19 saslimšanas gadījumi (uz 27.12.2020. vidēji tika konstatēti 779 Covid-19 inficēšanās gadījumi dienā). Tāpat pieaudzis stacionēto pacientu skaits, un iepriekšējo 7 dienu laikā stacionēti vidēji 120 Covid-19 pacienti (uz 27.12.2020. - 114), sasniedzot 1213 stacionētus Covid-19 pacientu 04.10.2021. Tādējādi turpinot pieaugt saslimstības rādītājiem un stacionēto pacientu skaitam, pastāv risks, ka 01.02.2021. stacionārā atradīsies ap 2000 Covid-19 pacienti, kas ir dubultslogs salīdzinājumā ar esošo situāciju. Lai ierobežotu tālāku Covid-19 infekcijas izplatīšanos, nepieciešams turpināt ievērot jau noteiktos ierobežojumus, pagarinot laika periodu no 11.janvāra uz 25.janvāri. **1.** Tādējādi projektā paredzēts, ka **no 2021. gada 12. janvāra līdz 2021. gada 25. janvārim**:- turpinās aizliegums sniegt skaistumkopšanas, izklaides, labsajūtas un citus Rīkojuma 5.2. apakšpunktā saimnieciskos pakalpojumus, kā arī turpināt aizliegumu organizēt dzinējmedības;- turpinās darba laika nosacījumi darba uzsākšanai un beigšanai muzejos ārtelpās, sporta treniņu norises vietās ārtelpās un reliģiskās darbības veikšanas vietās, kultūrvietās profesionālās mākslas mēģinājumiem, kā arī jābūt pārtrauktai kultūrvietu un izstāžu norises vietu darbībai un ielu tirdzniecībai;- apzinoties to, ka grāmatu izsniegšana bibliotēkā ir saistīta ar mazāku risku kā saņemt attālināti iegādātus pirkumus tirdzniecības vietā, paredzēts atjaunot iespēju saņemt grāmatas bibliotēkā;- kā arī nepieciešams turpināt ievērot noteiktos ierobežojumus, sniedzot mazumtirdzniecības pakalpojumus klātienē, bet tiek papildināts pirmās nepieciešamības saimniecības preču saraksts, ko atļauts tirgot klātienē skat., anotācijas 1. pielikumu (Saimniecības preču saraksts). Anotācijas 2. pielikums (Higiēnas preču saraksts). netiek precizēts un preču saraksts paliek iepriekš noteiktais.Saskaņā ar š.g. 6.janvārī Krīzes vadības koordinācijas grupā Covid-19 izplatības ierobežošanai nolemtajam, Pirmās nepieciešamības saimniecības preču sarakstu nepieciešams papildināt ar lietām, kuras nepieciešamas **sezonālu apstākļu dēļ**, kā arī lietām mājsaimniecībai saistībā ar **higiēnu un sanitāriem apstākļiem**. Saraksts tiek papildināts tikai ar **atsevišķām mājsaimniecības precēm** telpu un virsmu uzkopšanai, kā arī apsildīšanai, ņemot vērā ziemas sezonas īpatnības. Tāpat saraksts tiek papildināts ar lāpstām, kuras nepieciešamas ziemas sezonā, īpaši tajās teritorijās, kurās tas nepieciešams sniega tīrīšanai. Tāpat ņemot vērā preču nolietojumu un vajadzību, saraksts tiek papildināts ar **atsevišķiem apģērbiem**, kuri nepieciešami ikdienas lietošanai.-minētajā periodā varēs turpināt citu preču tirdzniecību un izsniegšanu, izmantojot distances saziņas līdzekļus;- tāpat muzejos ārtelpās un reliģiskās darbības vietās, kā arī atjaunojot bibliotēku darbu, bibliotēkās, jāturpina ievērot noteiktā prasība par 10m2 platību uz vienu apmeklētāju un informācijas izvietošanu par maksimāli pieļaujamo cilvēku skaitu (*uz muzejiem ārtelpās un reliģiskās darbības veikšanas vietām šis bija jau attiecināms jau līdz 11.janvārim, bet no jauna attiecināms arī uz bibliotēkām*);- bibliotēkās un muzejos ārtelpās, ja netiek organizēts pasākums papildus jānodrošina arī ne vairāk kā 20% no kopējā cilvēku skaita nodrošināšanas prasība, apmeklētāju ierašanā individuāli un vienvirziena plūsma (*uz muzejiem ārtelpās šis jau bija attiecināms līdz 11.janvārim, bet no jauna tiek attiecināts arī uz bibliotēkām*);- reliģiskās darbības veikšanas vietās jāturpina ievērot ne vairāk kā 20% no kopējā cilvēku skaita nodrošināšanas prasība, kā arī svētdienas skolas joprojām strādātu attālināti.Attiecībā uz izglītības jomu līdz 25.janvārim:- turpinās pirmsskolas izglītības apguve klātienē, ja nodarbinātie lieto mutes un deguna aizsegus;-attiecībā uz 1- 4.klašu skolēniem tiek paredzēts, ka ziemas brīvdienas 2020./2021. mācību gadā ilgst no 2020. gada 21. decembra līdz 2021. gada 22. janvārim un otrais semestris sākas 2021. gada 25. janvārī; -savukārt 5. un 6. klases izglītojamiem ziemas brīvdienas ilgst no 2020. gada 21. decembra līdz 2021. gada 8. janvārim un otrais semestris sākas 2021. gada 11. janvārī;- pārējo vispārējās izglītības klašu skolēnu izglītības programmu apguvi jāturpina nodrošināt attālināti;- pieaugušo profesionālās tālākizglītības, profesionālās pilnveides un neformālās izglītības programmu apguvi arī jāturpina nodrošināt attālināti;- situācijā, kad slimnīcās ir izveidojies kritisks mediķu trūkums, būtisks ir arī medicīnas izglītības programmās studējošo atbalsts. Īpaši otrā līmeņa profesionālās augstākās izglītības studiju programmas 'Medicīna" un "Ārstniecība" 6.studiju gada studējošajiem ir nepieciešams nodrošināt nepārtrauktu studiju procesa noslēgumu, lai 2021.gada absolventi iegūtu ārsta grādu un varētu turpināt studijas rezidentūrā. Tāpēc, ārstniecības iestādēs, kur tas ir iespējams, ir jānodrošina šiem studējošiem praktiskās daļas apguve, ievērojot visus epidemioloģiskās drošības pasākumus. Līdz šim un turpmāk studējošiem pastāv iespēja aktīvāk iesaistīties atbalsta sniegšanai ārstniecības iestādēm Covid-19 izraisītās krīzes mazināšanā, darba tiesiskās attiecības līdz Covid – 19 izraisītās krīzes stabilizēšanai, piemēram, medicīnas asistenta amatā. Augstskolas kompetencē ir izvērtēt medicīnas asistenta veikto darbu un iespēju to attiecināt (ieskaitīt) kā praktiskās mācības vai klīnisko praksi.- mācības klātienē turpinātu arī sociālās korekcijas izglītības iestādē "Naukšēni", speciālās izglītības iestādēs un tādās izglītības iestāžu speciālās izglītības klasēs, kurās īsteno speciālo pamatizglītības programmu skolēniem ar garīgās attīstības traucējumiem;- amatiermākslas kolektīviem (tai skaitā koriem, orķestriem, tautas mūzikas ansambļiem, deju kolektīviem un citiem tautas mākslas kolektīviem) mēģinājumi jāturpina īstenot attālināti, tāpat kā interešu izglītības un profesionālās ievirzes izglītības programmu apguve, izņemot Rīkojuma 5.17. apakšpunktā minēto sporta treniņu (nodarbību) norisi;- ieslodzījuma vietās jāturpina nesniegt pieaugušo profesionālās tālākizglītības, profesionālās pilnveides un pieaugušo neformālās izglītības programmas.-Pagarinot sporta jomā līdz 11. janvārim noteiktos papildus piesardzības pasākumus līdz 25. janvārim, vienlaikus tiek veikti šādi precizējumi:- dalība komandu sporta spēļu starptautiskās un augstāko līgu sporta sacensībās turpmāk būs iespējama arī nepilngadīgiem profesionāliem sportistiem (personas, kuras uz līguma pamata un par nolīgto samaksu gatavojas sporta sacensībām un piedalās tajās);- pagarinot iekštelpu sporta treniņu (nodarbību) aizliegumu, vienlaikus tiek precizētas to sportistu kategorijas, kuras organizētā uz uzraudzītā veidā var turpināt sporta treniņus iekštelpās, iekļaujot izņēmumā arī Murjāņu sporta ģimnāzijas un Augstas klases sportistu sagatavošanas centru audzēkņus (kuriem sporta treniņi ir neatņemama izglītības procesa sastāvdaļa un kuru objektīvu iemeslu dēļ ilgstoši nav iespējams īstenot attālināti), kā arī tādu Latvijas jauniešu un junioru izlašu sportistiem, kuri gatavojas dalībai attiecīgā vecuma Eiropas vai pasaules čempionātā. Jauniešu un junioru izlašu sportistu treniņprocesa izņēmums attiecas tikai uz attiecīgā sporta veida Sporta likumā noteiktā kārtībā atzītās sporta federācijas organizētiem un uzraudzītiem oficiāliem izlases treniņiem, kurus vada attiecīgās izlases sporta treneri.**2.** Lai nodrošinātu vecāka tiesības un pienākumu uzturēt personiskas attiecības un kontaktus ar bērnu (Civillikuma 181.panta otrā daļa), nepieciešami precizējumi rīkojumā, attiecībā uz piesardzības un drošības pasākumiem, kas šīs tiesības un pienākumus ietekmē. Vecāku un bērnu tikšanās un kontaktu uzturēšana var izrietēt gan no saskarsmes tiesības izmantošanas, kad tikai vienam no vecākiem ir atsevišķas aizgādības tiesības, gan arī no kopīgas aizgādības īstenošanas, ja vecāki dzīvo atsevišķi. Tas, kādā veidā tiek izmantotas saskarsmes tiesība vai kopīga aizgādība starp atsevišķi dzīvojošiem vecākiem, var izrietēt no vecāku vienošanās vai arī tiesas nolēmuma un situācijas atkarībā no ģimenes uz ģimeni var būt ļoti atšķirīgas, jo Latvijā ir dažādas ģimenes, tajā skaitā ar ģimenes ar atsevišķi dzīvojošiem vecākiem. Bērns var pavadīt faktiski līdzvērtīgu laiku pie viena un otra vecāka, bērnam var būt noteiktas konkrētas tikšanās dienas mēneša vai vairāku mēnešu ietvarā ar otru vecāku. Visas šīs attiecības ir būtiskas bērna un vecāku attiecību kontekstā un aizsargājamas kontaktu uzturēšanas kontekstā no bērna interešu viedokļa. Pašreizējie ārkārtējās situācijas kontekstā noteiktie un epidemioloģiskie ierobežojumi neliedz šobrīd uzturēt attālinātus kontaktus, kā arī vecāku un nepilngadīgu bērnu tikšanos (pulcēšanos) publiskās iekštelpās un ārtelpās[[1]](#footnote-1). Tomēr vecāka un bērna tikšanos privātās telpās ārpus tās mājsaimniecības, kur dzīvo bērns, šobrīd ierobežo Ministru kabineta 2020. gada 6. novembrī rīkojuma Nr. 655 “Par ārkārtējās situācijas izsludināšanu” (turpmāk – MK rīkojums) 5.4.apakšpunktā noteiktais ierobežojums, kas liedz privātu tikšanos tādu personu starpā, kas nav no vienas mājsaimniecības. Šī grozījuma mērķis ir radīt izņēmumu no MK rīkojumā noteiktā ierobežojuma un dot iespēju vecākiem un nepilngadīgiem bērniem tikties arī privātās telpās, lai nodrošinātu pilnvērtīgu kontaktu un attiecību uzturēšanu, it īpaši, ņemot vērā to, ka ārkārtējās situācijas ierobežojumu un epidemioloģisko ierobežojumu atcelšana vai būtiska atvieglošana nav prognozējama. Šāds grozījums ir īpaši svarīgs, lai ārkārtējā situācija un epidemioloģiskie ierobežojumi neierobežotu un nemazinātu tā vecāka ietekmi bērna dzīvē, pie kura bērns pastāvīgi nedzīvo vai kad bērns vēl ir pārāk mazs, lai ar attālinātu rīku un līdzekļu starpniecību varētu pilnvērtīgi sazināties vai tikties ar otru vecāku, jo skaidrs, ka tikai attālināta vai tikšanās ārtelpās vai publiskās iekštelpās nevar nodrošināt tās kontaktu iespējas, kas ir tiešam un personiski tuvam kontaktam klātienē, iespējams, vairāku dienu vai nedēļas garumā. Šāds grozījums arī novērstu spekulācijas par to, vai bērnam, kas atbilstoši līdzšinējam ģimenes attiecību modelim ir pavadījis gan noteiktu laiku pie viena vecāka, gan pie otra, ir viena vai vairākas mājsaimniecības, jo konkrēti pieļautu bērnu un vecāku tikšanos arī šādos gadījumos. **3.** Lai nodrošinātu nepieciešamos veselības aprūpes pakalpojumus neatliekamiem pacientiem un Covid-19 pacientiem, šobrīd saskaņā ar Rīkojumā noteikto no 2020. gada 23. decembra ir pārtraukta stacionārās ārstniecības iestādēs plānveida veselības aprūpes pakalpojumu sniegšana, izņemot veselības aprūpes pakalpojumus uzsāktās terapijas nepārtrauktības nodrošināšanai, kā arī neatliekamas un dzīvību glābjošas operācijas. Tāpat Rīkojums paredz, ka stacionārajās ārstniecības iestādēs ambulatoro speciālistu konsultācijas iespēju robežās tiek nodrošinātas attālināti, kā arī situācijās ja ambulatorā speciālista konsultācijas nav iespējams nodrošināt attālināti, ārstniecības iestādes pacientus pieņem tikai pēc pieraksta, nosakot precīzu ierašanās laiku veselības aprūpes pakalpojuma saņemšanai, ar pietiekamu laika periodu starp pacientiem, lai nodrošinātu, ka tie nesatiekas. Ņemot vērā minēto, lai mazinātu Covid-19 infekcijas izplatīšanos un nodrošinātu iedzīvotājiem iespēju tāpat kā līdz šim saņemt plānveida ambulatoros veselības aprūpes pakalpojumus, nepieciešams noteikt, ka arī ambulatorajās ārstniecības iestādēs ambulatoro speciālistu konsultācijas iespēju robežās tiek nodrošinātas attālināti. Kā arī situācijās ja ambulatorā speciālista konsultācijas nav iespējams nodrošināt attālināti, ārstniecības iestādes pacientus pieņem tikai pēc pieraksta, nosakot precīzu ierašanās laiku veselības aprūpes pakalpojuma saņemšanai, ar pietiekamu laika periodu starp pacientiem, lai nodrošinātu, ka viņi nesatiekas. |
| 3. | Projekta izstrādē iesaistītās institūcijas un publiskas personas, kapitālsabiedrības | Veselības ministrija, Izglītības un zinātnes ministrija, Tieslietu ministrija, Slimību profilakses un kontroles centrs, Krīzes vadības koordinācijas grupa Covid-19 izplatības ierobežošanai. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz visu sabiedrību kopumā, ieceļotājiem, uz visiem subjektiem (fiziskām un juridiskām personām), kuriem ir saistoša epidemioloģiskās drošības prasību ievērošana. |
| 2. | Tiesiskā regulējuma ietekme uz tautsaimniecību un administratīvo slogu |  Tiesiskajam regulējumam būs ietekme uz tautsaimniecību, tomēr esošajā situācijā prioritāra ir sabiedrības veselība. Panākot Covid-19 izplatības ierobežošanu, tiks novērsts risks sabiedrības veselībai, kā arī risks tautsaimniecībai, kas saistīts ar darba nespēju, zaudētajiem dzīves gadiem un slogu veselības sektoram. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Tajos jautājumos, ko neregulē šis rīkojums, darbojas 2020.gada 9.jūnija MK noteikumos Nr.360. “Epidemioloģiskās drošības prasības Covid-19 izplatības ierobežošanai” ietvertās normas |
| 2. | Atbildīgā institūcija | Veselības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izstrādes paredzēts to ievietot Veselības ministrijas un Slimību profilakses un kontroles centra mājas lapās, kā arī elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs, stacionārās ārstniecības iestādes, ambulatorās aprūpes speciālisti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Veselības ministre I. Viņķele

Vīza: valsts sekretārs D. Mūrmane-Umbraško

Feldmane 67876119

jana.feldmane@vm.gov.lv

1. Atbilstoši Ministru kabineta 2020.gada 9.jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai" 6.2.3.punktam, kas paredz, ka, neievērojot šo noteikumu 6.1.apakšpunktā minēto prasību, publiskās iekštelpās un ārtelpās vienlaikus pulcēties var vecāks un viņa nepilngadīgie bērni, ja viņi nedzīvo vienā mājsaimniecībā. [↑](#footnote-ref-1)